डायनोकोक्कस-थर्मस
डायनोकोक्कस-थर्मस (Deinococcus–Thermus) बैक्टीरिया का एक जीववैज्ञानिक संघ है जो चरमपसंदी हैं, अर्थात प्रतिकूल पर्यावरणीय परिस्थितियों को सहने की बड़ी क्षमता रखते हैं। इनकी कोशिका भित्ती चौड़ी होती है जिस से यह ग्राम-धनात्मक बैक्टीरिया की तरह दिखते हैं लेकिन इनमें एक दूसरी कोशिका झिल्ली भी होती है जिस से इनका ढांचा वास्तव में ग्राम-ऋणात्मक बैक्टीरिया से अधिक समीप होता है।